Nuwun, kasugengan rahmat saha berkahing Allah SWT, mugi tansah kajiwa kasarira wonten ngarsanipun sagung para lenggah ingkang minulya. Para pepundhen, para sesepuh, saha para pinisepuh ingkang dahat kinabekten, saha para tamu kakung saha putri ingkang dahat kinurmatan. Langkung rumiyin sumangga kula dherekaken muji syukur dhumateng Gusti Ingkang Murbeng Dumadi, ingkang sampun paring kanugrahan lan kanikmatan, saengga kula panjenengan sedaya saged pepanggihan wonten ing sasana menika kanthi boten wonten alangan setunggal menapa.